《十月三日登戙旗山和骆任之》
明代·黄衷

吟鞍遥入薜萝丛，石磴沿回叠嶂中。鸠妇一声山雨白，木奴千树野霜红。

头颅谩诧陶弘景，笑语方谐阮仲容。已过重阳犹对菊，有怀何必怨秋风。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。